06/10/2021 | Administración LocalMunicipal
A Laracha
Bases reguladoras do concurso de fotografía “Día da muller rural”

PRIMEIRA – O Concello de A Laracha, a través da Concellería de Igualdade, únese o venres 15 de outubro á conmemoración do “Día Internacional das Mulleres Rurais”, e a tal efecto convoca o concurso de fotografía “Día da Muller Rural”. SEGUNDA – É o obxecto do concurso de fotografía “Día da Muller Rural” reflectir nas imaxes as particularidades das mulleres rurais presentes e pasadas da Laracha, poñer en valor o papel e o traballo desempeñado polas mesmas e a súa contribución ao desenvolvemento local. TERCEIRA – Poderá participar no concurso, de forma individual, calquera persoa de calquera idade e nacionalidade, residente no Concello da Laracha. En caso de persoas menores de idade, deberá adxuntarse no formulario de inscrición escrito de autorización, que se acompaña como Anexo II, para poder participar no concurso firmado polo representante legal, nai, pai ou titor/a legal. CUARTA - O concurso de fotografía “Día de Muller rural” consta de dúas categorías: • “Mulleres rurais do presente”: As fotografías recollerán imaxes da vida cotiá das mulleres do rural da Laracha na actualidade. O obxectivo é que as fotografías poñan en valor o papel e o traballo desempeñado polas mesmas e a súa contribución ao desenvolvemento local da Laracha. • “Mulleres rurais do pasado”: As fotografías recollerán imaxes da vida cotiá das mulleres do rural da Laracha no pasado. O obxectivo é recuperar fotografías do pasado que amosen aspectos da vida e o traballo das mulleres rurais da Laracha no pasado. QUINTA – As persoas que desexen participar teñen que enviar a fotografía, e unha breve descrición da mesma, a través do formulario (Anexo I) que estará dispoñible na páxina web municipal, no que se dará o consentimento para a reprodución, edición e exhibición da imaxe por parte do Concello da Laracha en calquera medio ou publicación (Anexo III). Habilitarase a posibilidade de realizar a inscrición de xeito presencial no Edificio Administrativo do Concello da Laracha, entregando a fotografía que se presenta a concurso xunto co formulario de inscrición, ficha de consentimento e as autorizacións pertinentes. Os fotografías orixinais que se presenten a concurso de xeito presencial serán dixitalizadas e devoltas as persoas que participen unha vez finalizado o concurso. O prazo para enviar fotografías comeza o próximo 11 de outubro e finaliza o 25 de outubro. QUINTA – Os premios para cada unha das categorías serán os seguintes: • “Mulleres rurais do presente”: Outorgaranse tres premios ás tres fotografías que obteñan máis “me gusta” dende o día 26 de outubro e ata o 1 de novembro ás 10:00 horas. Os premios outorgaranse polo número de “me gustas” sendo o 1ª premio o que máis “me gustas” obteña. • “Mulleres rurais do pasado”: Outorgaranse tres premios ás tres fotografías que obteñan máis “me gusta” dende o día 26 de outubro e ata o 1 de novembro ás 10:00 horas. Os premios outorgaranse polo número de “me gustas” sendo o 1ª premio o que máis “me gustas” obteña. – 1º premio: un vale por valor de 200€ para gastar nos establecementos do termo municipal. – 2º premio: un vale por valor de 100€ para gastar nos establecementos do termo municipal. – 3º premio: un vale por valor de 50€ para gastar nos establecementos do termo municipal. O prazo para gastar os vales é dende o 2 ao 30 de novembro de 2021. SÉTIMA – A listaxe de persoas premiadas publicarase no Facebook @ConcelloALaracha e na páxina web do Concello (www.alaracha. gal) o día 2 de novembro de 2021. OITAVA – As persoas participantes no concurso fotográfico, polo mero feito de selo, garanten ao Concello da Laracha que son titulares dos dereitos de propiedade intelectual das fotografías coas que concursan, e manifestan que solicitaron expresa autorización daquelas persoas cuxa imaxe ou aparencia sexa plasmada nas fotografías presentadas. As persoas participantes no concurso fotográfico, polo mero feito de selo, ceden ao Concello da Laracha, a título gratuíto, e por un prazo máximo de 10 anos, os dereitos de imaxe, reprodución e comunicación pública das fotografías que presenten, podendo o Concello da Laracha, durante o devandito prazo, utilizar as fotografías, sempre no ámbito das súas competencias. As persoas autoras conservarán, en calquera caso, os dereitos para facer que se recoñeza a súa condición de tales, e á integridade das súas obras, de forma que o Concello da Laracha non poderá modificar ou alterar as obras sen o consentimento da persoa autora. NOVENA – A participación neste concurso supón a plena aceptación das presentes bases. ANEXO I A) TÍTULO DA OBRA: _________________________________________________________ B) BREVE DESCRICIÓN DA OBRA (Describila como máx. en 500 palabras) C) CATEGORÍA NA QUE SE PRESENTA  “MULLERES RURAIS DO PRESENTE”  “MULLERES RURAIS DO PASADO” D) AUTORÍA DA OBRA NOME E APELIDOS: ______________________________________________________________________________________ DOCUMENTO DE IDENTIFICACIÓN (NIF/DNI/PASAPORTE/OUTROS): ______________________________________________ SEXO: _________________ DATA DE NACEMENTO: ____________________________________________________________________________________ DOMICILIO: _____________________________________________________________________________________________ TELÉFONO: _____________________________________________________________________________________________ CORREO ELECTRÓNICO: __________________________________________________________________________________ ANEXO II AUTORIZACIÓN DO REPRESENTANTE LEGAL, NAI, PAI OU TITOR/A LEGAL PARA A PARTICIPACIÓN DE NENAS, NENOS, MOZAS E MOZOS DE MENOS DE 18 ANOS Eu, D/Dª: _______________________________________________________________________________________________ Co seguinte DOCUMENTO DE IDENTIFICACIÓN (NIF/DNI/OUTROS): _______________________________________________ AUTORIZO a: ____________________________________________________________________________________________ como representante legal, nai, pai ou titor/a legal e consinto a súa participación no concurso de fotografía “Día da Muller Rural” do Concello da Laracha. Asina (representante legal, nai, pai ou titor/a legal)” A Laracha, 1 de outubro de 2021 O alcalde en funcións Gislena Morar Baudin